钦定古今图书集成/理学汇编/学行典/第246卷 > 黄子顺
## 钦定古今图书集成/理学汇编/学行典/第246卷 > 黄子顺

按《庐江县志》：“黄子顺，字叔和，休宁人。慷慨好施予，乐
善不倦。明末侨庐江，遂家焉。时流寇焚掠州县，寇退
疫作，积尸遍野。子顺倾财市棺以掩骼，棺尽继以席，
席尽掘坑瘗之，复赈粥以活饥。晚年蓄药济人，赖以
存活者甚众。子鸣雷，谦厚温和，里称长者，能以德行
世其家。孙元成，庚午举人。”